CELEX: 32018R0076
Language: hu
Date: 2017-10-23 00:00:00
Title: A Tanács (EU) 2018/76 rendelete (2017. október 23.) az Európai Unió és a Mauritiusi Köztársaság közötti halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról

19.1.2018   
            
            
               HU
            
            
               Az Európai Unió Hivatalos Lapja
            
            
               L 14/1
            
         A TANÁCS (EU) 2018/76 RENDELETE
   (2017. október 23.)
   az Európai Unió és a Mauritiusi Köztársaság közötti halászati partnerségi megállapodásban előírt halászati lehetőségek és pénzügyi hozzájárulás megállapításáról szóló jegyzőkönyv szerinti halászati lehetőségek elosztásáról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 43. cikke (3) bekezdésére,
   tekintettel az Európai Bizottság javaslatára,
   mivel:
   
               (1)
            
            
               A Tanács 2014. január 28-án elfogadta az Európai Unió és a Mauritiusi Köztársaság közötti halászati partnerségi megállapodás (a továbbiakban: a megállapodás) megkötéséről szóló 2014/146/EU határozatot (1).
            
         
               (2)
            
            
               A megállapodás első jegyzőkönyve (2) hároméves időszakra meghatározta az uniós hajók számára a Mauritiusi Köztársaság (a továbbiakban: Mauritius) felségterületéhez vagy joghatósága alá tartozó halászati övezetben biztosított halászati lehetőségeket, valamint az Unió által nyújtott pénzügyi hozzájárulást. Az említett jegyzőkönyv alkalmazásának időtartama 2017. január 27-én lejárt.
            
         
               (3)
            
            
               Az (EU) 2017/1960 tanácsi határozattal (3) összhangban az Európai Unió és a Mauritiusi Köztársaság közötti halászati partnerségi megállapodásban előírt halászati lehetőségek és pénzügyi hozzájárulás megállapításáról szóló új jegyzőkönyvet (a továbbiakban: a jegyzőkönyv) 2017. december 8-án aláírták.
            
         
               (4)
            
            
               A halászati lehetőségek tagállamok közötti elosztásának módját a jegyzőkönyv alkalmazásának teljes időszakára vonatkozóan meg kell határozni.
            
         
               (5)
            
            
               Az 1006/2008/EK tanácsi rendelet (4) 10. cikkének (1) bekezdése előírja, hogy amennyiben úgy tűnik, hogy a jegyzőkönyv értelmében az Unió számára kiosztott halászati lehetőségek nincsenek teljes mértékben kihasználva, a Bizottság erről tájékoztatja az érintett tagállamokat, és felkéri őket annak megerősítésére, hogy e halászati lehetőségeket valóban nem használják ki. Amennyiben a megállapított határidőn belül nem érkezik válasz, a Bizottság azt annak megerősítéseként értelmezi, hogy az érintett tagállam hajói az érintett időszakban nem használják ki teljes mértékben a halászati lehetőségeiket. Ezt a határidőt meg kell állapítani.
            
         
               (6)
            
            
               Annak érdekében, hogy az uniós hajók gyorsan megkezdhessék halászati tevékenységüket, a jegyzőkönyvet az aláírásának napjától ideiglenesen alkalmazni kell. Ezért indokolt előírni, hogy e rendelet is az említett naptól legyen alkalmazandó,
            
         ELFOGADTA EZT A RENDELETET:
   1. cikk
   (1)   A jegyzőkönyvben meghatározott halászati lehetőségek a tagállamok között a következők szerint kerülnek elosztásra:
   
               a)
            
            
               kerítőhálós tonhalhalászhajók:
               
                           Spanyolország:
                        
                        
                           22 hajó
                        
                     
                           Franciaország:
                        
                        
                           16 hajó
                        
                     
                           Olaszország:
                        
                        
                           2 hajó
                        
                     
         
               b)
            
            
               felszíni horogsoros hajók:
               
                           Spanyolország:
                        
                        
                           12 hajó
                        
                     
                           Franciaország:
                        
                        
                           29 hajó
                        
                     
                           Portugália:
                        
                        
                           4 hajó
                        
                     
         (2)   Az 1006/2008/EK rendelet a megállapodás és a jegyzőkönyv sérelme nélkül alkalmazandó.
   (3)   Ha az (1) bekezdésben említett tagállamok halászati engedély iránti kérelmei nem merítik ki a jegyzőkönyvben meghatározott halászati lehetőségeket, a Bizottság az 1006/2008/EK rendelet 10. cikkének megfelelően figyelembe veszi bármely más tagállam halászati engedély iránti kérelmét is.
   (4)   Az 1006/2008/EK rendelet 10. cikkének (1) bekezdésében említett határidő a bizottsági felkérés időpontjától számított tíz munkanap.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   Ezt a rendeletet 2017. december 8-tól kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Luxembourgban, 2017. október 23-án.
      
         
            a Tanács részéről
         
         
            az elnök
         
         K. IVA
      
   
   
      (1)  A Tanács 2014/146/EU határozata (2014. január 28.) az Európai Unió és a Mauritiusi Köztársaság közötti halászati partnerségi megállapodás megkötéséről (HL L 79., 2014.3.18., 2. o.).
   
      (2)  Jegyzőkönyv az Európai Unió és a Mauritiusi Köztársaság közötti halászati partnerségi megállapodással előírt halászati lehetőségek és pénzügyi hozzájárulás megállapításáról (HL L 79., 2014.3.18., 9. o.).
   
      (3)  A Tanács (EU) 2017/1960 határozata (2017. október 23.) az Európai Unió és a Mauritiusi Köztársaság között létrejött halászati partnerségi megállapodással előírt halászati lehetőségek és pénzügyi hozzájárulás megállapításáról szóló jegyzőkönyvnek az Unió nevében történő aláírásáról és az ideiglenes alkalmazásáról (HL L 279., 2017.10.28., 1. o.).
   
      (4)  A Tanács 1006/2008/EK rendelete (2008. szeptember 29.) a közösségi halászhajók közösségi vizeken kívül folytatott halászati tevékenységeinek engedélyezéséről és a harmadik országok hajóinak közösségi vizekhez való hozzáféréséről, valamint a 2847/93/EGK és az 1627/94/EK rendelet módosításáról, továbbá a 3317/94/EK rendelet hatályon kívül helyezéséről (HL L 286., 2008.10.29., 33. o.).